Kviteseid gamle kyrkje

Kviteseid gamle kyrkje er ei langkyrkje av stein i Kviteseid kommune i Telemark. Kyrkja står i nærleiken av Kviteseid bygdetun. Kyrkja var i mange år datert til midten av 1100-talet, men nyare forsking peikar mot ca. 1260. Kan hende har forskjellige delar forskjellige aldrar. Kyrkja er uansett ei av dei eldste kyrkjene i Telemark. Våpenhuset framfor portalen er frå 1700-talet, og takryttaren er frå 1800-talet. Kyrkja har innviingskors frå 1200-talet i koret, og det er avdekka kalkmåleri og inskripsjonar frå 1500- og 1600-talet. Himlinga vart endra i 1713–14 og er dekorert med blomerankar måla av Thomas Blix. Blix har òg dekorert galleribrystninga i skipet. Kyrkja står usentralt i bygda og vart som soknekyrkje avløyst av Kviteseid nye kyrkje i 1916. Ho vart forsiktig restaurert i 1929 og 1969. Orgelet vart i si tid bygd for Flatdal kyrkje, og vart restaurert av Henrik Brinck Hansen og montert i Kviteseid gamle kyrkje i 2002. Kjelder Mosdøl, Olav, red. (2010). Kviteseid gamle kyrkje 750 år. Jubileum 2010. Kviteseid sokneråd. ISBN 978-82-303-1551-4. Ekroll, Øystein; Havran, Jiri (2000). «Kviteseid kirke». Kirkene i Norge, bind 1: Middelalder i stein. Oslo: ARFO. s. 106-109. ISBN 82-91399-09-3. CS1 maint: Multiple names: authors list (link) Henriksveen, Herman, red. (1986). «Kviteseid gamle kyrkje». Kirker i Telemark. Stathelle: Flora forlag. s. 146-147. ISBN 82-90695-00-4. Kyrkjesøk – Kviteseid gamle kyrkje Bakgrunnsstoff Kunsthistorie.com Lokalhistoriewiki Kviteseid kommune Arkivert 2014-02-22 ved Wayback Machine. om kyrkjene i kommunen Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 482. ISBN 82-7527-022-7. Vest-Telemark museum Arkivert 2014-02-21 ved Wayback Machine. Kviteseid gamle kyrkje i kulturminnesok.no, nettstaden til Riksantikvaren Fotnotar